paragraph_text: Bonn je grad u Njemačkoj, u pokrajini Sjeverna Rajna-Vestfalija. Nalazi se na obalama Rajne. Ima 327.258 (2018.) stanovnika i prostire se na 141,22 km². Bio je glavni grad Zapadne Njemačke i još uvijek udomljuje brojna savezna tijela. Grad ima dugu povijesnu i kulturnu tradiciju: u njemu se nalazi poznato sveučilište i brojne javne zgrade. U Bonnu se 1770. rodio Ludwig van Beethoven.